Eesti parim pagar

"Eesti parim pagar" on TV3 kokandussari, mis tugineb Suurbritannia produktsioonifirma Love Productions saateformaadile "The Great British Bake Off".

Sarjas osalevad harrastuspagarid, kes küpsetavad igas saates vabalt valitud teemal küpsetise ja saate kohtunike antud retseptiga küpsetise. Iga osa lõpus langeb üks osaleja saatest välja. Saate kohtunikud on Angeelika Kang-Osula ja Ants Uustalu. Esimese hooaja saatejuhid olid Kristjan Rabi ja Indrek Vaheoja, teise hooaja saatejuht on Alari Kivisaar.

Esimese hooaja võitja Krista Ismael sai auhinnaks Hagari Pagarite välja pandud toiduteemalise preemiareisi. Võiduretsepti järgi valmistas AS Hagar ka sefiiritordi Krista.
Teise hooaja peaauhinnaks pani Schmidt Köögid välja unistuste köögi ja Electrolux kogu köögitehnika sinna juurde.

 Sarja ülevaade 
Kokandussarjas võistlevad omavahel kaksteist harrastuskokka, kes peavad kohtunikele valmistama määratud road. Esimesel hooajal valmistasid osalejad ühe saate vältel kolm rooga, millest esimene oli saate teemaga kooskõlas olev koka enda retsept (soojendusülesanne), teine oli "üllatusülesanne", kus anti osalejatele ühe küpsetise retsept, kust oli välja jäetud valmistamiseks vajaminevat infot (millal lisada mõni koostisosa, mis temperatuuril või kui kaua tainast küpsetada jne) ning mille eesmärk oli proovile panna koka tehnilised oskused ja lõpuülesanne. Teisel hooajal on osalejad senini valmistanud kaks erinevat rooga – enda retsepti kasutades teemakohase fantaasiavooru ülesande ja üllatus- ehk tehnilise ülesande. Tehnilise ülesande juures seatakse osalejad tööde kvaliteedi järgi paremusjärjestusse. Samuti on teisel hooajal soojendusülesannet hindamas iga kord erinev külaliskohtunik, kes toob välja enda lemmikud. Päeva parima kodukoka tiitli saab osaleja, kes on mõlemas ülesandes saanud positiivset tagasisidet ning ka väljalangeja otsustatakse (reeglina) sama mustri kohaselt.
 Hooaeg Osad Algus Lõpp Finalistid Võitja 1.10 31.08.2015 02.11.2015 Merle Jakobson Krista IsmaelLiisa Lõhmus2.10 14.12.2016 15.02.2017 Liilia Terhi Roll Ain 3. 8 13.02.2019 04.03.2019Noel Moglia Sandra DaškovaKristiina Reier

 Hooajad 

 1. hooaeg 
Pagar1234567891031.08.201507.09.201514.09.201521.09.201528.09.201505.10.201512.10.201520.10.201526.10.201502.11.2015KristaMerleLiisaKatiJaneArnisVeronikaLudmillaJürmoKristelChristianeLaura

Edasi pääsenudPäeva parim pagarViimase kahe seasLahkunudVõitja

 2. hooaeg 
Teise hooaja esimese saate alguses oli ülesandeks küpsetada pannkook (15 min), mis hindamisele ei läinud. Esimeseks hinnatavaks ülesandeks oli lahtine soolane pirukas ehk "Fantaasiaküpsetis", mille pidid osalejad oma retsepti järgi valmistama ning mille valmistamiseks oli aega kaks tundi. Külaliskohtunikuks oli Lauri Liiv, kes tõi esile Anneli kreveti-juustupiruka, Irma kilupiruka ja Aini kukeseenepiruka. Teiseks ülesandeks oli tunni aja jooksul küpsetada Angeelika Kangi retsepti kohaselt kolme šokolaadi brownie. Retsepti töökäigust oli välja jäetud näiteks küpsetusaeg.

Teises saates oli ülesandeks küpsetada kahe ja poole tunni jooksul uhke keeks, millelt kohtunikud ootasid muuhulgas kõrget ja ilusat vormi. Külaliskohtunik Raivo E. Tamm parimaid esile ei tõstnud. Tehniliseks ülesandeks pidid osalejad valmistama Ants Uustalu retsepti alusel Budapesti rulli ehk pähkli-beseerulli vaarikatega (1,5 h). Saatest pidi lahkuma Maiki, kes ei järginud esimese ülesanne valmistamisel reegleid, mis ei lubanud kasutada rohkem toorainet kui retseptis kirjas oli.

Kolmandas saates küpsetasid kodukokad esimeseks ülesandeks üllatusliku šokolaadikoogi (aega anti selleks kaks tundi) ning külaliskohtunikuks oli Anu Saagim, kes ei toonud ühtegi küpsetatud kookidest positiivselt esile. Osalejatele valmistas probleeme vabaõhuköögis valitsev suvine õhutemperatuur, mistõttu kreemid ei tahkunud ja dekoratsioonid sulasid. Teiseks ülesandeks tuli kahe tunni vältel valmis küpsetada Ants Uustalu retsepti kasutades sibulapirukas (lehttaina, kitsejuustu ja sibulamoosiga), kuid valmistamisjuhendis puudus traditsiooniliselt terviklik töökäik, näiteks puudus juhendist, kuidas eelküpsetada lehttainakorvikest nii, et see oma kuju säilitaks.

Neljanda saate teemaks oli "Retro" ja osalejad pidid kahe tunni jooksul valmistama hõrgutise oma kodusest varasalvest. Seekord said kõik osalejad kiidusõnu nii kohtunikelt kui külaliskohtunik Aivar Riisalult, kes tõstis eriti esile Irma koduseid lihapirukaid, Elene karaskit ja Liilia pisarakooki. Tehniliseks ülesandeks oli seekord Moskva saiake, mis valmistati kahe ja poole tunni jooksul, kasutades selleks Angeelika Kangi retsepti. Päeva parimaks pagariks sai Elene ning välja langes Nikolai.

Viienda saate esimese ülesande teema oli "Laste sünnipäev" ning osalejad valmistasid kolme ja poole tunni jooksul hõrgutavaid sünnipäevatorte, mida hindas külaliskohtunik Rebeka Kask, kellele meeldisid eriti Anneli printsessitort, Elene liblikatort ja Epp-Leenu koeratort. Tehniliseks ülesandeks oli osalejatel seekord valmistada 50 minuti jooksul mustikamuffineid, kus seekord oli töökäigust välja jäetud info selle kohta, millal tuleks tainasse segada keefir. Päeva parima pagari tiitli napsas endale Anneli ja saatest pidi juba pärast esimest ülesannet lahkuma Rasmus.

Kuuenda saate külaliskohtunikuks oli Laura Põldvere, kes hindas osalejate poolt 2,5 tunniga valmistatud pidusaiu. Laurale maitsesid Terhi rabarberi – valge šokolaadi kook, Irma karamelliga kaetud pidusai ja Epp-Leenu pähklišokolaadi-pidusai. Tehniliseks ülesandeks pidid osalejad valmistama ühe tunni ja neljakümne minuti jooksul Angeelika Kangi kohvikus pakutavaid Kadrioru luikesid, teadmata missugused need luiged välja näevad.

Seitsmenda saate teemaks oli Eesti Vabariigi aastapäev, mispuhul hindas külaliskohtunik Ken Saan osalejate poolt kahe tunniga valmistatud küpsetist kamast. Tehnilise ülesandena pidid osalejad valmistama vastlakukleid (2 h) Angeelika Kangi retsepti järgi.

Kaheksandas saates keskenduti maailma maitsetele, mida aitas hinnata külaliskohtunik Jan Uuspõld, kes maitses osalejate poolt kahe tunni jooksul valmistatud ahvatleva täidisega (muretaina)korvikesi. Tehniliseks ülesandeks oli Ants Uustalu retsepti alusel spanakopita valmistamine 72 minuti jooksul. Osalejatele valmistas raskusi spanakopita voltimine, samuti puudus info küpsetamistemperatuuri kohta.
Pagar1234567891014.12.201621.12.201628.12.201604.01.201711.01.201718.01.201725.01.201701.02.201708.02.201715.02.2017Terhi135962123VõitjaAin981643252FinalistLiilia1014354331FinalistIrma862216514Anneli117613144Elene748477Epp-Leen423825Rasmus6975-Nikolai21097Monika31110Maiki55Andrus12

Edasi pääsenudPäeva parim pagarViimase kahe (kolme) seasEsimese ülesande järgselt viimase kahe seasEsimese ülesande järgselt lahkunudLahkunudNumbrina on esitatud tehnilise ülesande paremusjärjestus

 Viited 

 Välislingid 
 "Eesti parim pagar", TV3

Kategooria:Eesti tõsielusarjad
Kategooria:TV3 telesaated